R O M Â N I A
JUDEŢUL SIBIU
CONSILIUL LOCAL AL COMUNEI ORLAT
Comuna Orlat , str. Avram Iancu , nr. 202 , tel/fax 0269/571104 , 0269/571455 

0. 
0. P R O C E S  -  V E R B A L
încheiat azi  21 septembrie 2021  în şedinţa ordinara a    
1. Consiliului Local al Comunei Orlat
 	 	                                             

                               Se declară deschisă şedinţa ordinară a Consiliului Local Orlat , din data de 21 septembrie 2021 ora 14:00 . 
                               Sunt prezenti 11 consilieri . Absenţi : Muntean Ioan și Olariu Constantin Alexandru.     
                               Se dă citire ordinii de zi cu 11 puncte și ordinii de zi suplimentare cu 2 proiecte de hotarare . 
                              Se prezinta următorul proiect al ordinii  de zi :

O R D I N E   D E   Z I :
    
1. Proiect de hotărâre privind alegerea preşedintelui de sedinţă .
-	iniţiator: Primar - Gâţă Aurel

	2.     Prezentarea şi aprobarea Procesului – Verbal al şedinţei ordinare din data de 26 august 2021
           -	iniţiator secretar general : Vulea Monica – Elena

          3.      Proiect de hotărâre privind aprobarea  indicatorilor tehnico-economici pentru obiectivul de investiţie „Reparaţii capitale clădire Primărie”
            -	iniţiator: Primar - Gâţă Aurel
          4.         Proiect de hotărâre privind constatarea de către Consiliul Local al Comunei Orat , județul Sibiu a  încetării de drept înainte de expirarea duratei normale a mandatului, a unui mandat de consilier local din cadrul autorității deliberative din Comuna Orlat
           -	iniţiator: Primar - Gâţă Aurel

          5.       Proiect de hotărâre privind desemnarea reprezentantului Consiliului Local al Comunei Orlat în Consiliul de Administraţie al unităţii de învăţământ Şcoala gimnazială  ,, Ion Pop Reteganul ’’ Orlat  pentru anul şcolar 2021-2022
               -	iniţiator: Primar - Gâţă Aurel

          6.         Proiect de hotărâre privind  însușirea și aprobarea Acordului de cooperare privind organizarea și exercitarea serviciului de gestionare a câinilor fără stăpân
             -	iniţiator: Primar - Gâţă Aurel

          7.         Proiect de hotărâre privind  aprobarea contribuţiei la ”Fondul de solidaritate” pentru ajutorarea persoanelor afectate de fenomene meteo extreme, a pandemiilor sau a altor fenomene meteo extreme de forță majoră, care pot avea ca efect vătămarea vieții omenești, boală incurabilă, distrugerea de bunuri materiale, mobile sau imobile ale cetățenilor sau instituțiilor publice
             -	iniţiator: Primar - Gâţă Aurel
                        
         8.         Proiect de hotărâre privind  aprobarea documentaţiei cadastrale de dezmembrare a imobilului înscris în CF 104970 Orlat , nr. cad. 104970
             -	iniţiator: Primar - Gâţă Aurel

          9.       Proiect de hotărâre privind  aprobarea  actualizării indicatorilor tehnico-economici pentru obiectivul de investiţie ,, Reţea aducţiune apă brută Orlat, judeţul Sibiu ’’
             -	iniţiator: Primar - Gâţă Aurel
                        
         10.          Proiect de hotărâre privind  aprobarea  actualizării indicatorilor tehnico-economici pentru obiectivul de investiţie ,,Modernizarea Reţelei de Străzi în Localitatea Orlat, Comuna Orlat, judeţul Sibiu’’
             -	iniţiator: Primar - Gâţă Aurel

         11.        Întrebări , interpelări .

                   Se prezinta următorul proiect al ordinii  de zi suplimentare :

    O R D I N E   D E   Z I    S U P L I M E N T A R Ă :
    
           1.   Proiect de hotărâre privind rectificarea bugetului local al Comunei Orlat și modificarea programului de investiții pe trimestrul III anul 2021

-	iniţiator: Primar - Gâţă Aurel
                        

            2.      Proiect de hotărâre privind exprimarea acordului pentru încheierea unui contract de cesiune privitor la Contractul de concesiune nr. 3862/30.09.2009
-	iniţiator: Primar - Gâţă Aurel
             
                     Se aprobă cu 11 voturi pentru ordinea de zi.
                      Se da citire proiectului de hotarare de la punctul 1.
                      Se alege presedinte de sedinta  doamna Topîrcean Elena cu 11 voturi pentru .
                      
                     
                 Se trece la punctul 2 al ordinii de zi  Prezentarea şi aprobarea Procesului – Verbal al şedinţei ordinare din data de 26 august 2021.
              Procesul – Verbal al şedinţei ordinare din data de 26 august 2021 este aprobat cu 11 voturi fara obiectii.

               Se trece la punctul 3 al ordinii de zi, Proiect de hotărâre privind aprobarea  indicatorilor tehnico-economici pentru obiectivul de investiţie „Reparaţii capitale clădire Primărie”


               Dl Primar întreabă pe doamnele și domnii consilieri dacă sunt întrebări la acest proiect de hotărâre sau dacă au nelămuriri.
               Având în vedere faptul că nu sunt întrebări, se supune la vot proiectul de hotârâre. 

               Cu 11 voturi pentru, Consiliul Local al Comunei Orlat  , aprobă indicatorii tehnico-economici pentru obiectivul de investiţie „Reparaţii capitale clădire Primărie”.

               Doamna presedinte da citire punctului 4 al ordinii de zi Proiect de hotărâre privind constatarea de către Consiliul Local al Comunei Orat , județul Sibiu a  încetării de drept înainte de expirarea duratei normale a mandatului, a unui mandat de consilier local din cadrul autorității deliberative din Comuna Orlat.

                   Dl Primar spune că au fost 4 absențe nemotivate ale domnului consilier Olariu de la ședințele Consiliului Local al Comunei Orlat și trebuie procedat conform Codului administrativ.

                     Doamna secretar general menționează faptul că așa cum este menționat și în referatul constatator, Consiliul Local al Comunei Orlat s-a întrunit în lunile iunie, iulie și august  în 4 ședințe dintre care 2 au fost ordinare și 2 au fost extraordinare , iar dl consilier Olariu Constantin Alexandru , deși legal convocat a lipsit de la toate cele 4 ședințe consecutive ale Consiliului Local și nu și-a motivat absența așa cum prevede Codul administrativ si Regulamentul de organizare si functionare al Consiliului Local al Comunei Orlat.

                   Dl consilier Muntean Petru întreabă dacă acesta a fost convocat și dacă a știut de ședințe. 
   
                   Doamna secretar general menționează faptul că toți consilierii locali au fost convocați în scris, președinții comisiilor de specialitate primind împreună cu covocatorul întreg materialul de ședință și prin mijloace electronice prin mesaj pe telefon iar in plus consilierii Partidului Verde în urma solicitării acestora, primesc întregul material de ședință pe e-mailul personal. 

                    Doamna consilier Neagu Ioana este de părere că probabil din cauza serviciului a lipsit domnul consilier Olariu de la ședințe.  

                     Doamna secretar general spune că potrivit Codului Adminsitrativ ,  consilierii locali, care participă la şedinţele de consiliu local organizate în timpul programului de lucru, se consideră învoiţi de drept, fără a le fi afectat salariul şi celelalte drepturi ce le revin, de la locul de muncă. Mai menționează că absența de la ședință pentru motivul ca sedinta se afla in timpul programului de lucru nu este considerate absență motivată potrivit Codului administrativ iar calitatea de consilier local încetează de drept, înainte de expirarea duratei normale a mandatului pentru lipsa nemotivată de la mai mult de 3 şedinţe ordinare şi/sau extraordinare consecutive ale consiliului, desfăşurate pe durata a trei luni calendaristice.
                     Doamna secretar general le adreseaza consilierilor locali rugamintea de a anunta faptul ca nu pot participa la sedinta Consiliului Local asa cum prevede Codul administrativ. 
                    Se supune la vot proiectul de hotărâre.

                    Cu 10  voturi pentru și 1 abținere (doamna consilier Neagu), Consiliul Local al Comunei Orlat constată încetarea  de drept înainte de expirarea duratei normale a mandatului, a unui mandat de consilier local din cadrul autorității deliberative din Comuna Orlat.

                  
                  Presedintele  de ședință dă citire punctului 5 al ordinii de zi , Proiect de hotărâre privind desemnarea reprezentantului Consiliului Local al Comunei Orlat în Consiliul de Administraţie al unităţii de învăţământ Şcoala gimnazială  ,, Ion Pop Reteganul ’’ Orlat  pentru anul şcolar 2021-2022

                Dl Primar spune că în Consiliul de Administratie al scolii din partea Comunei Orlat trebuie desemnati 2 reprezentanti , 1 reprezentant al Primarului si 1 reprezentant al Consiliului Local.
            
                Presedinta de sedință roagă consilierii sa faca propuneri. 
                Dl Viceprimar o propune pe doamna consilier Topîrcean Elena iar aceasta spune că este de acord.
                Doamna consilier Rodeanu spune că ea este de accord să rămână în continuare dacă nu dorește altcineva.
               Dl consilier Stroia îl propune pe dl consilier Gâță.
               Se supune la vot prima propunere.
               Consiliul Local al Comunei Orlat cu 10 voturi pentru și 1 abținere (dl consilier Popa Valentin) o desemnează pe doamna consilier Topîrcean Elena reprezentantul Consiliului Local al Comunei Orlat în Consiliul de Administraţie al unităţii de învăţământ Şcoala gimnazială  ,, Ion Pop Reteganul ’’ Orlat  pentru anul şcolar 2021-2022.

              
             Se da citire punctului 6 al ordinii de zi, Proiect de hotărâre privind  însușirea și aprobarea Acordului de cooperare privind organizarea și exercitarea serviciului de gestionare a câinilor fără stăpân.
              Domnul primar spune că la nivelul Asociației Comunelor din România Filiala Sibiu se dorește cooperarea  comunelor membre pentru gasirea unei societati care  se poate ocupa de gestionarea  câinilor fără stăpân. 
             Se supune la vot proiectul de hotărâre. 
             Cu 11 voturi pentru, Consiliul Local al Comunei Orlat își însușeste și aprobă Acordului de cooperare privind organizarea și exercitarea serviciului de gestionare a câinilor fără stăpân.

           Doamnna Topîrcean dă citire următorului punct al ordinii de zi , Proiect de hotărâre privind  aprobarea contribuţiei la ”Fondul de solidaritate” pentru ajutorarea persoanelor afectate de fenomene meteo extreme, a pandemiilor sau a altor fenomene meteo extreme de forță majoră, care pot avea ca efect vătămarea vieții omenești, boală incurabilă, distrugerea de bunuri materiale, mobile sau imobile ale cetățenilor sau instituțiilor publice.
           Dl Primar spune că tot în cadrul ACOR Fliala județeană Sibiu s-a propus constituirea unui fond de rezervă constituit din contribuțiile uat-urilor membre iar in cazul unor fenomene meteo extreme , pandemii, alte evenimente de forta majora cu acest fond sa fie ajutate persoanele afectate. Mai spune ca ACOR Filiala Județeană Sibiu a adoptat o casă de la Roșia Montană  afectată de inundații , sunt peste 40 de comune care vor contribui cu suma minima de 1.000 lei  iar din acesti bani se vor cumpara materiale pentru reconstrucția casei. 
          Doamna consilier Topîrcean întreabă: minim 1.000 lei maxim în funcție de disponibilitate? 
          Dl Primar răspunde că contribuția minimă pentru fiecare localitate este de 1.000 lei , iar maximul este în funcție de bugetul fiecarui uat. 

          Se supune la vot proiectul de hotărâre.  
          Consiliul Local al Comunei Orlat cu 11 voturi pentru aprobă contribuţia la ”Fondul de solidaritate” pentru ajutorarea persoanelor afectate de fenomene meteo extreme, a pandemiilor sau a altor fenomene meteo extreme de forță majoră, care pot avea ca efect vătămarea vieții omenești, boală incurabilă, distrugerea de bunuri materiale, mobile sau imobile ale cetățenilor sau instituțiilor publice.
 
         Se trece la punctul 8, Proiect de hotărâre privind  aprobarea documentaţiei cadastrale de dezmembrare a imobilului înscris în CF 104970 Orlat , nr. cad. 104970.
 
          Dl Primar spune că este vorba despre loturile de pe str. Gării. Sunt 5 loturi , se propune dezmembrarea în 3 loturi , apoi urmează celelalte. 

        Cu 11 voturi pentru, Consiliul Local al Comunei Orlat , aprobă documentaţia cadastrală de dezmembrare a imobilului înscris în CF 104970 Orlat , nr. cad. 104970.

           Se dă citire punctului 9 al ordinii de zi , Proiect de hotărâre privind  aprobarea  actualizării indicatorilor tehnico-economici pentru obiectivul de investiţie ,, Reţea aducţiune apă brută Orlat, judeţul Sibiu ’’

            Dl Primar spune că la începutul lunii septembrie a apărut o ordonanță care permite ajustarea pretului pentru restul rămas de executat. Această ajustare de preț presupune bani în plus pentru lucrări , ceea ce înseamnă că vor trebui luați bani de la alte proiecte , modificări la lista de investiții și rectificarea bugetului. 
 
          Se supune la vot proiectul de hotărâre. Consiliul Local al Comunei Orlat cu 11 voturi pentru aprobă actualizarea indicatorilor tehnico-economici pentru obiectivul de investiţie ,, Reţea aducţiune apă brută Orlat, judeţul Sibiu ’’.

            Se trece la punctul 10, Proiect de hotărâre privind  aprobarea  actualizării indicatorilor tehnico-economici pentru obiectivul de investiţie ,,Modernizarea Reţelei de Străzi în Localitatea Orlat, Comuna Orlat, judeţul Sibiu’’

             Dl Primar spune că se propune actualizarea indicatorilor datorită trecerii peste CFR de pe str. Grănicerilor. Când s-a făcut achiziția nu era trecută și subtraversarea iar această subtraversare trebuie înglobată în proiectul mare , sursa de finanțare fiind bugetul de stat. Mai precizează că  lucrarea trebuie făcută de o firmă agreată de AFER.

            Cu 11 voturi pentru  , Consiliul Local al Comunei Orlat aprobă actualizarea indicatorilor tehnico-economici pentru obiectivul de investiţie ,,Modernizarea Reţelei de Străzi în Localitatea Orlat, Comuna Orlat, judeţul Sibiu’’

            Se trece la punctul 1 al ordinii de zi suplimentare, Proiect de hotărâre privind rectificarea bugetului local al Comunei Orlat și modificarea programului de investiții pe trimestrul III anul 2021.
            
[bookmark: _GoBack]            Dl Primar spune că se propune rectificarea bugetului local al Comunei Orlat ca urmare a sumei de 102 mii lei primite pentru echilibrarea bugetului . 
           Doamna secretar general mentioneaza ca la programul achizițiilor publice pentru anul 2021 prezentat la materialul de ședință s-a adăugat poziția nr. 60 pentru inregistrarea sistematica a sectoarelor cadastrale prin PNCCF cu suma de 160.000 lei. 
               Domnul Primar spune ca finanțarea sumei de 160.000 se va face de la bugetul de stat iar întabulările se vor face pentru păduri , Câmpșor și parte din Balta Neagră.
              
          Consiliul Local al Comunei Orlat, cu 11 voturi pentru aprobă rectificarea bugetului local al Comunei Orlat și modificarea programului de investiții pe trimestrul III anul 2021.

           Doamna presedinte de ședință dă citire punctului 2 a ordinii de zi suplimentare, Proiect de hotărâre privind exprimarea acordului pentru încheierea unui contract de cesiune privitor la Contractul de concesiune nr. 3862/30.09.2009
          
           Dl Primar spune că CMI Dr. Gâță Carmen se transformă în S.C. și pentru asta s-a solicitat modificarea contractului.
           
            Cu 10 voturi pentru și 1 abținere (doamna consilier Neagu Ioana) Consiliul Local al Comunei Orlat își exprimă acordul pentru încheierea unui contract de cesiune privitor la Contractul de concesiune nr. 3862/30.09.2009.

           Se trece la punctul 11 al ordinii de zi , Întrebări, interpelări.

          Dl Primar spune că are dânsul  câteva întrebări legate de activitatea de la școală. 
          Dl Primar îi transmite domnului director Popa Valentin ca i se pun întrebări despre afterschool.
          Dl Director Popa răspunde că after-school-ul începe cam la 2 săptămâni după începerea cursurilor, iar de luni încep activitatea. Mai menționează faptul că acolo este o capacitate limitată , de 20 de locuri, iar unii părinți înscriu copiii după care se retrag. 
          Dl Primar propune stabilirea unii termen pentru înscriere. 
          Dl Director spune că termenul este stabilit primavara și în septembrie , în primăvară părintele fiind întrebat dacă doresște after-school. 
          Doamna consilier Topîrcean întreabă câți copii sunt la grădiniță. 
          Dl Primar îi solicită domnului Director să comunice pe rețelele sociale când va începe programul after-school.  
          Dl consilier Milea Ioan spune că părinții care au copii la grădiniță știu când începe programul dar poate ar fi mai bine ca părinții să se întâlnească mai repede. 
         Dl Primar propune o ședință cu părinții.
          Domnul Primar spune că situația în țară cu pandemia nu este tocmai bună și îî întreabă pe consilieri ce propuneri au pentru o eventuală închidere a școlilor ?
          Doamna consilier Neagu întreabă dacă au copii tablete. 
          Domnul Director răspunde că toți copii care au solicitat tablete au primit.
          Domnul Primar spune că trebuie să ne gândim puțin să eficientizăm cât mai mult procesul de învățare și îl întreabă pe domnul Director dacă mai dispune de bani pentru dotări.
         Dl Primar spune că a participat la o prezentare a unui ecran mare gen TV care are încadrat în el un calculator , cu acest aparat putându-se face o conexiune directă între cadru didactic și elev. Propune ca la următoarea ședință să invite firma și cadrele didactice pentru o prezentare. Mai spune  că acel ecran este folosit și ca tablă electronică , iar în funcție de dimensiuni, prețurile sunt de la 3.000 de euro în sus și s-a gândit în prima fază să dotăm câteva  săli. 
        Dl Director spune că se pot stabili niște clase în care să fie montate și este de părere că în maxim 10 ani școala se va face online.
        Dl Director menționează faptul că nu avem autorizație de incendiu pentru clădirea din față. Mai spune că au venit cei de la ISU în control și au dat o notă de respingere. S-a remediat ce era specificat în nota de respingere au venit din nou în control și au dat altă notă de respingere. 
        Dl Primar spune că vor merge peste 1-2 săptămâni la ISU.
           Dl Primar spune că face un apel la consilieri în legătură cu parcatul pe trotuare, Îi roagă să le comunice vecinilor să nu mai parcheze pe trotuare pentru că a început școala , copii merg la școală pe trotuar și sunt nevoiți să iasă pe carosabil dacă trotuarul este ocupat cu mașini. Mai spune că în prima etapă vor fi avertismente după care se vor da amenzi.     

           
                 Având în vedere că nu mai sunt puncte pe ordinea de zi , se declară şedinţa închisă . 

 
            PREŞEDINTE DE SEDINŢĂ ,               SECRETAR GENERAL COMUNA ORLAT
                     CONSILIER                                                        VULEA MONICA – ELENA   
                  TOPÎRCEAN ELENA  
